Mother's Milk

**„Mother’s Milk“** – ketvirtasis amerikiečių grupės „Red Hot Chili Peppers“ albumas, išleistas 1989 m. rugpjūčio 22 dieną. Dainoms „Knock Me Down“, „Higher Ground“ ir „Taste The Pain“ buvo sukurti videoklipai.

Prieš išleidžiant albumą, gitaristas Hillelis Slovakas mirė nuo heroino perdozavimo 1988 m. birželio 25 d. Grupės nariams tai buvo didžiulis sukrėtimas. Vokalistas Anthony Kiedis atsiribojo nuo pasaulio, būgnininkas Jackas Ironsas paliko grupę, su kuria nebenorėjo turėti nieko bendro (vis dėlto vėliau jis vėl pradėjo groti ir buvo vienas „Pearl Jam“ įkūrėjų). Atrodė, jog „Red Hot Chili Peppers“ istorija baigėsi.

Vėliau (po daugybės įvairių muzikantų peržiūrų) prie grupės prisidėjo būgnininkas Chadas Smithas ir gitaristas Johnas Frusciante ir grupė atsigavo. Dar prieš Slovako mirtį buvo planuojama ketvirtąjį studijinį „Red Hot Chili Peppers“ albumą pavadinti „The Rockin' Freakapotamus“. Žinoma, po nelaimės įrašinėjimas buvo sustabdytas. Naujasis albumas buvo pavadintas „Mother’s Milk“, o „The Rockin' Freakapotamus“ vardą gavo oficialus „Red Hot Chili Peppers“ gerbėjų klubas

Anthony Kiedis buvo sukrėstas geriausio draugo mirties, kurį laiką su niekuo nebendravo. Vėliau jis parašė būtent Hilleliui skirtą dainą „Knock Me Down“. Šis kūrinys ne tik atspindėjo didžiulį skausmą, bet ir žymėjo naują grupės etapą: tai buvo pirmoji melodinė „Red Hot Chili Peppers“ daina. Žinoma, tai, jog grupės muzika įgavo naujų atspalvių, buvo gitaristo Johno Frusciantės nuopelnas.

Kad ir kaip ten bebūtų, įrašinėjant „Mother’s Milk“, toli gražu ne viskas vyko sklandžiai. Jau vėliau Anthony Kiedis savo autobiografijoje pasakojo, jog Johnas Frusciante ir prodiuseris Michaelas Beinhornas nuolat ginčijosi dėl gitaros skambesio.

„Mother’s Milk“ pakilo į 52-ąją Billboard albumų Top 200-uko vietą. Būtent šiuo 1989-ųjų metų albumu „Red Hot Chili Peppers“ įsitvirtino muzikos rinkoje. „Red Hot Chili Peppers“ gerbėjų tarpe „Mother’s Milk“ neretai yra laikomas geriausiu grupės darbu po 1991-ųjų šedevro „Blood Sugar Sex Magik“.

## Dainų sąrašas

## Kūrybinė komanda
;Red Hot Chili Peppers
* Flea&nbsp;– bosinė gitara, trimitas (*3, 7, 10 dainos), papildomi vokalai
* [[Anthony Kiedis]]&nbsp;– vokalas (* 1–9, 11–13 dainos*), viršelio idėja
* [[John Frusciante]]&nbsp;– gitara (* 1–8, 10–13 dainos*), papildomi vokalai
* [[Chad Smith]]&nbsp;– būgnai (* 1–6, 8, 10–13 dainos*), perkusija
* [[Hillel Slovak]]&nbsp;– gitara (*9 daina*)
* [[Jack Irons]]&nbsp;– būgnai (*9 daina*)

;Papildomi muzikantai
* Philip „Fish“ Fisher – būgnai (*7 daina*)
* Keith „Tree“ Barry&nbsp;– saksofonai (*3, 12 dainos*)
* Patrick English&nbsp;– trimitas (*3 daina*)
* Lon&nbsp;– trombonas (*3 daina*)
* Dave Coleman&nbsp;– violončelė (*7 daina*)

* Vicki Calhoun&nbsp;– papildomi vokalai (*1, 2, 6, 13*)
* Wag&nbsp;– papildomi vokalai (*1, 2*)
* Randy Ruff&nbsp;– papildomi vokalai (*1, 2*)
* Aklia Chinn&nbsp;– papildomi vokalai (*1, 2, 13*)
* [[Jack Sherman]]&nbsp;– papildomi vokalai (*1, 2*)
* Joel Virgel Viergel&nbsp;– papildomi vokalai (*1, 2*)
* Iris Parker&nbsp;– papildomi vokalai (*1, 2*)
* Julie Ritter&nbsp;– papildomi vokalai (*1, 2*)
* Gretchen Seager&nbsp;– papildomi vokalai (*1, 2*)
* Laure Spinosa&nbsp;– papildomi vokalai (*1, 2*)
* Sir Babs&nbsp;– papildomi vokalai (*1, 2*)
* Merill Ward&nbsp;– papildomi vokalai (*1, 2*)
* Bruno Deron&nbsp;– papildomi vokalai (*1, 2*)
* Kristen Vigard&nbsp;– papildomi vokalai (*1, 2, 13'')

;Įrašas
* Michael Beinhorn&nbsp;– prodiuseris, suvedimas
* Eddie DeLena&nbsp;– suvedimas
* Sean Demey&nbsp;– suvedimas
* Dave Jerden&nbsp;– suvedimas
* Garth Richardson&nbsp;– suvedimas
* George Marino – garso dizainas